U-I-216/14
Natisni
Opravilna št.:
U-I-216/14
Datum odločitve:
4. 12. 2014
Objavljeno:
Neobjavljeno | 17. 12. 2014
ECLI:
ECLI:SI:USRS:2014:U.I.216.14
Akt:
Zakon o spremembah in dopolnitvah Zakona o obrambi (Uradni list RS, št. 40/04) (ZObr-D), 5., 6., 7. in 8. odst. 26. čl.
Izrek:
Pobuda za začetek postopka za oceno ustavnosti petega, šestega, sedmega in osmega odstavka 26. člena Zakona o spremembah in dopolnitvah Zakona o obrambi (Uradni list RS, št. 40/04) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mitja Terglav, Ruše
Datum vloge:
27. 10. 2014
Vrsta odločitve:
sklep
Vrsta rešitve:
zavrženje
Dokument:
US30545
Dokument v PDF obliki:
U-I-216-14.pdf
150 KB
Prenesite datoteko
U-I-216/14-7
4. 12. 2014
SKLEP
Ustavno sodišče je v postopku za preizkus pobude
Mitja Terglava, Ruše
,
ki ga zastopa Peter Kos, odvetnik v Kopru, na seji 4. decembra 2014
sklenilo:
Pobuda za začetek postopka za oceno ustavnosti petega, šestega, sedmega in osmega odstavka 26. člena Zakona o spremembah in dopolnitvah Zakona o obrambi (Uradni list RS, št. 40/04)
se zavrže.
OBRAZLOŽITEV
1. Pobudnik izpodbija v izreku tega sklepa navedene prehodne določbe 26. člena Zakona o spremembah in dopolnitvah Zakona o obrambi (ZObr-D). Te urejajo pravni položaj delavcev na obrambnem področju, ki ne izpolnjujejo izobrazbenih pogojev za delovno mesto, ki ga zasedajo. Pobudnik zatrjuje njihovo neskladje z 2. in 14. členom Ustave. V utemeljitev pravnega interesa se sklicuje na individualni delovni spor, ki je potekal pred Delovnim in socialnim sodiščem v Ljubljani pod opr. št. I Pd 952/2010. Predlaga, naj Ustavno sodišče pobudo obravnava skupaj z vloženo ustavno pritožbo zoper sodbo Višjega delovnega in socialnega sodišča št. Pdp 1158/2013 z dne 5. 6. 2014 v zvezi s sodbo Delovnega in socialnega sodišča v Ljubljani št. I Pd 952/2010 z dne 2. 9. 2013 ter skupaj z zahtevo Sindikata vojakov Slovenije, ki se vodi pod opr. št. U-I-192/14.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3.
Izpodbijane določbe ne učinkujejo neposredno.
V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnikov pravni interes za začetek postopka za oceno ustavnosti izpodbijanih določb je temeljil na vloženi ustavni pritožbi, ki jo je senat Ustavnega sodišča zaradi neizčrpanosti pravnih sredstev zavrgel s sklepom št. Up-737/14 z dne 27. 10. 2014. Glede na navedeno morebitna ugoditev pobudi ne bi mogla vplivati na njegov pravni položaj. To pomeni, da pobudnik ne izkazuje pravnega interesa za začetek postopka za oceno ustavnosti izpodbijanih določb, zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik